Gustavo Adolfo Espina Salguero

Gustavo Adolfo Espina Salguero (født 1946) er en guatemaltesisk politiker. Han var visepresident fra 1991 til 1993 og var i 1993 president i en fem dager lang interimsperiode.

Han var kommandant i det guatemalanske militæret under borgerkrigen i Guatemala som foregikk fra 1960 og frem til 1996.

President Serrano forsøkte seg på et selvkupp 25. mai 1993, men kuppforsøket mislyktes, og han ble tvunget til å flykte i eksil 1. juni 1993. Visepresidenten rykket da opp, men måtte selv trekke seg etter krav fra Kongressen, da det ble påvist at han hadde vært involvert i kuppet. I 1997 returnerte han frivillig til Guatemala for å stilles for retten for sin involvering i statskuppet. Han ble dømt for brudd på den guatemalanske grunnloven, men dommen ble senere omgjort til en liten bot.

Referanser 

Guatemalanske presidenter
Personer fra departementet Jutiapa